CELEX: C2004/251/02
Language: et
Date: 2004-10-09 00:00:00
Title: Kohtuasi C-245/04: Eelotsusetaotlus, mille esitas Verwaltungsgerichtshof 26. mai 2004. aasta otsusega kohtuasjas EMAG Handel Eder OHG versus Kärnteni Finanzlandesdirektion

9.10.2004   
            
            
               ET
            
            
               Euroopa Liidu Teataja
            
            
               C 251/2
            
         Eelotsusetaotlus, mille esitas Verwaltungsgerichtshof 26. mai 2004. aasta otsusega kohtuasjas EMAG Handel Eder OHG versus Kärnteni Finanzlandesdirektion
   (Kohtuasi C-245/04)
   (2004/C 251/02)
   Euroopa Ühenduste Kohus on saanud Verwaltungsgerichtshof'i 10. juuni 2004. aasta otsusega otsustatud eelotsusetaotluse kohtuasjas EMAG Handel Eder OHG v. Kärnteni Finanzlandesdirektion, mis saabus kohtukantseleisse 26. mail 2004.
   Verwaltungsgerichtshof küsib Euroopa Kohtult eelotsust järgmistes küsimustes:
   
               1.
            
            
               Kas Euroopa Nõukogu 17. mai 1977. aasta kuuenda direktiivi kumuleeruvate käibemaksudega seotud liikmesriikide õigusaktide ühtlustamise kohta - ühine käibemaksusüsteem: ühtne maksubaas (77/388/EMÜ) (1) artikli 8 lõiget 1 tuleb tõlgendada nii, et koht, kus kaup asub ajal, mil algab selle lähetamine või vedu tarnesaajale, on otsustav ka juhul, kui mitu ettevõtjat sõlmivad sama kauba suhtes tarnetehingu ja need tehingud täidetakse üheainsa kaubalähetusega?
            
         
               2.
            
            
               Kas mitut kaubatarnet saab käsitleda ühenduse siseste maksuvabade kaubatarnetena juhul, kui mitu ettevõtjat sõlmivad sama kauba suhtes tarnetehingu ja need tehingud täidetakse üheainsa kaubalähetusega?
            
         
               3.
            
            
               Kui vastus esimesele küsimusele on jaatav, kas sellisel juhul on teise kaubatarne alguskoht kauba tegelik lähtekoht või koht, kus lõppes esimene kaubatarne?
            
         
               4.
            
            
               Kas kõigi eelnevate küsimuste vastamiseks on oluline teada, kellel on kauba käsutusõigus kaubatarne ajal?
            
         
      (1)  EÜT L 145, 13.6.1977, lk 1.